O‘zbekistonda yil yakuniga bir oy qolganda inflyatsiya darajasi 8,6 foizni tashkil etdi

O‘zbekistonda 2021-yilning noyabr oyida inflyatsiya 1,2 foizni tashkil etdi, deb xabar beradi Davlat statistika qo‘mitasi. Yil boshidan beri iste’mol sektorida narxlarning o‘sish darajasi 8,6 foizni, yillik nisbatda esa 10,3 foizni tashkil etgan.

Taqqoslash uchun, 2020-yilning yanvar—noyabr oylarida iste’mol narxlari indeksi 9,5 foizga, 2019-yilning 11 oyi davomida esa 13,3 foizga o‘sgan:
Spot’ning yozishicha, yozgi deflyatsiyadan so‘ng narxlar o‘sishi sekin-asta tezlashgan — avgustda inflyatsiya ko‘rsatkichi 0,5 foizni, sentabrda 1,1 foizni, oktabrda esa 1,3 foizni tashkil etgandi. Biroq hozircha Markaziy bankning 2021-yil bo‘yicha 10 foizli darajasidagi prognozlari o‘zini oqlamoqda.
Avvalroq Osiyo taraqqiyot banki 2021—2022-yillarda O‘zbekistonda iqtisodiy o‘sish bo‘yicha prognozlarini yangilagani, Markaziy bank kelgusi 3 yilda O‘zbekiston iqtisodiyotini rivojlantirishning ikki ssenariysini e’lon qilgani to‘g‘risida xabar berilgandi.
 O‘zbekistonda 2022-yil aholi jon boshiga YaIM 2,1 ming dollar bo‘lishi rejalashtirilgan